Lige nu er der ekstra mange børn på Asylcenter Frederikshavn. Børnene skal gå i skole, og mandag startede de på Aalbæk Skole, og det vækker bekymring hos forældrene. - Man ved jo ikke, hvilke oplevelser de børn har med i bagagen, og hvordan de reagerer. Konflikter kan ikke undgåes, og jeg frygter, at forældre melder deres børn ud af skolen, siger Thomas Nielsen, der har et barn i 0. klasse. Den bekymring deler skoledistriktsleder Gert Nygaard ikke. - Asylbørnene kræver ikke ekstra kræfter. Asylbørnene skal være med, når de kan følge med i undervisningen. Jeg er meget fortrøstningfuld, siger han.

Opsummering:
32 asylbørn begyndte mandag på Aalbæk Skole. I aften mødtes bekymrede forældrede med skolebestyrelse og kommune.